text: Motorvej får ny asfalt
  01 september 2010 kl. 14.39
  En del af den Sønderjyske Motorvej (E45) er efterhånden blevet så nedslidt, at den skal have ny asfaltbelægning.
  Vejdirektoratet vil samtidig benytte lejligheden til at udføre en række øvrige arbejder såsom græsslåning, brøndrensning, rabatafhøvling og udskiftning af autoværn og tavler.
  Vejarbejdet vil foregå i det østgående spor mellem Bramdrupdam og Motorvejskryds Kolding på en ca. 6 km lang strækning.
  Arbejdet vil foregå i perioden fra mandag den 6. september kl. 18.00 til fredag den 17. september kl. 6.00.
  